stanford-oval/wikipedia huggingface dataset:
צ'ייאונג
דיסקוגרפיה

| שָׁנָה | שִׁיר | אַלבּוֹם | אמן | הערות | אזכור |
| --- | --- | --- | --- | --- | --- |
| 2016 | "Precious Love" | Page Two | טווייס | נכתב יחד עם JY Park |  |
| 2017 | "Eyes, Eyes, Eyes" | Signal | טווייס | נכתב יחד עם ג'יהיו |  |
| 2017 | "Missing you" | Twicetagram | טווייס | נכתב יחד עם Earattack ודהיון |  |
| 2017 | "Don't Give Up" | Twicetagram | טווייס |  |  |
| 2018 | "Sweet Talker" | What Is Love?‎ | טווייס | נכתב יחד עם ג'ונגיון |  |
| 2018 | "Young & Wild" | Yes or Yes | טווייס | נכתב יחד עם קים היון יו (Flying Lab) |  |
| 2019 | "Strawberry" | Fancy You | טווייס | נכתב יחד עם קים און-סו |  |
| 2019 | "21:29" | Feel Special | טווייס | נכתב יחד עם כל חברות טווייס |  |
| 2019 | "How U Doin'" | ‎&Twice | טווייס | נכתב יחד עם ריסה הורי ופרנטס |  |
| 2020 | "Sweet Summer Day" | More & More | טווייס | נכתב יחד עם ג'ונגיון |  |
פילמוגרפיה > תוכניות טלוויזיה

| שָׁנָה | כותרת | רֶשֶׁת | תַפְקִיד |
| --- | --- | --- | --- |
| 2015 | Sixteen | Mnet | מתחרה |
פילמוגרפיה > מנחת אירועים

| שָׁנָה | כותרת | שותפים | רֶשֶׁת | אזכור |
| --- | --- | --- | --- | --- |
| 2016 | קונצרט פופ קוריאני של Suwon | קים היי-צ'ול, ג'ואו מי, מומו היראי | SBS MTV |  |
ביר7

| --- | --- |

 מוקד פעילות:  באר שבע, ישראל
 תקופת הפעילות:  2000–2010 (כ־10 שנים)
 סוגה:  סקא פאנק
 חברת תקליטים:  רא רקורדס
 www.myspace.com/beer7
 חברים
 דפנה ארד - שירה דודו רוזן - גיטרה ושירה  גיא דרורי - תופים  עודד בן יצחק - סקסופון  אלון זיו - גיטרה בס
 חברים לשעבר
 רז להב - גיטרה בס  מיכאל לופו - גיטרה בס
ביר7 (BEER7) היא להקת סקא פאנק ישראלית שהוקמה בשנת 2000 בבאר שבע (ומכאן שמה). בתחילת דרכה התאפיינה הלהקה בפרובוקציות רבות, ובהמשך הן רוככו.
היסטוריה

בשנת 2003 יצא האלבום הראשון של הלהקה, "סקאנדל". התקליט יצא בלייבל העצמאי של רם אוריון, "רא רקורדס". סקאנדל נמכר ב-15 שקלים בהופעות (על עטיפת האלבום מצוין המשפט "15 ש"ח? זה יותר זול מבירה!" כקריצה למחיר זה) ובחנויות רוק, ועותקיו אזלו במהרה. מתוכו בלטו השירים "הרדיו לא חבר", ו"באר שבע". בשנת 2004 יצא ללהקה קליפ לשיר "הרדיו לא חבר", המופיע באלבום. הקליפ הגיע, על אף היותו פרובוקטיבי, למקום הראשון במצעד של ערוץ 24 (אחרי רוני דואני) - דבר שהפתיע רבים מכיוון שהייתה זו להקה בתחילת דרכה. באותה שנה פרש רז להב מהלהקה והוחלף על ידי מיכאל לופו, וכן הצטלמה הלהקה לסרט התיעודי "חצוצרות יריחו" בבימויה של ליז נורד, העוסק בסצנת הפאנק הישראלית.
בשנת 2005 יצא ללהקה מיני-אלבום (E.P) באינטרנט בשם "יא היפי E.P", שמתוכו בלט בעיקר השיר "אמא שלי רצחה את הפאנק", שנכתב על אמה של ארד שלא אהבה מוזיקה.
בשנת 2006 עזב בסיסט הלהקה מיכאל לופו את הארץ לרומניה. במקומו חזר הבסיסט המקורי רז להב, ובהמשך הזמן התחלף לאלון זיו והצטרף הסקסופוניסט עודד בן יצחק.
בשנת 2007 הלהקה חזרה להופיע בתדירות גבוהה, והתחילה לעבוד על אלבומה השני, "בלי רווח", שיכלול הפעם קרוב ל-15 שירים, שהלהקה ניגנה בהופעות בארבע השנים האחרונות, ביניהם "אמא שלי רצחה את הפאנק" בגרסה חדשה, "חזיר בתשובה", "אנטנה", "7 בירות", "רוחות רפאים" ו"פרגיות בשקל", העוסק בניצול מיני של ילדים. האלבום יצא ב-27 ביוני 2010 בהוצאה עצמית והיה יותר "סקאי" מהאלבום "סקאנדל", שהיה פרובוקטיבי ומדי פעם עסק בבאר שבע, שם הוקמה הלהקה. את האלבום הפיק מתופף הלהקה, גיא דרורי, יחד עם עמרי תמיר. את עטיפת האלבום (אוגר השותה בירה בבר) והציורים בחוברת המילים עיצב אורי פינק.
בשנת 2022 השתתפו בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.
השפעות

על השירים של ביר7 ניכרת השפעה של להקות פאנק-רוק וסקא רבות מהעולם. מתוך "סקאנדל" השירים "הבתולה מסדום" ו"הרדיו לא חבר" שהלחן שלהם זהה, הם מחווה ללהקת הפאנק-רוק האמריקנית Operation Ivy. השיר "סקא זה רע" הוא עיבוד עברי לשיר של Propagandhi. השיר "שמייח" הוא שירה של להקת פינגפונג, בה חבר רועי ארד אחיה הגדול של סולנית הלהקה, והלהקה ביצעה לו גרסת כיסוי מהירה.
בתוך "יא היפי E.P" מופיע השיר "אמא שלי רצחה את הפאנק", שבו קריצה ללהקת הסטריט-פאנק הישראלית "כאוס רבאק" (שגם אלבומה היחיד הופץ בהתחלה באינטרנט, ב-1999, שנה לפני שביר7 הוקמה).
חברי ההרכב

דפנה ארד (שירה)
דודו רוזן (גיטרה, שירה)
גיא דרורי (תופים)
עודד בן יצחק (סקסופון)
אלון זיו (גיטרה בס)
חברים לשעבר

רז להב (גיטרה בס)
מיכאל לופו (גיטרה בס)
א גרוייסע מציאה

| --- | --- |
לוגו הלהקה
לוגו הלהקה
 תקופת הפעילות:  2006–2012 (כ־6 שנים)
 סוגה:  גרוב ופאנק יהודי
 חברת תקליטים:  אן אם סי
 שיתופי פעולה בולטים:  חברי הלהקה הופיעו לצד ארז לב ארי, מאיר בנאי, קותימן ועוד
 חברים
 שי פרלמן - שירה וגיטרה חשמלית   נדב בכר - שירה וגיטרה חשמלית   אורן צור - שירה, כינור, מנדולינה, גיטרות   דוד עדה - קלידים   ירום איטה - שירה וכלי הקשה   עופר אשד - גיטרה בס   אייל ניסנבוים - תופים
אָ גְרוֹייסֵע מְצִיאֶה (מיידיש, לרוב בסרקזם: מציאה גדולה) היא להקת פאנק וגרוב ישראלית שפעלה בין השנים 2006–2012.
בלהקה היו חברים שישה מוזיקאים - מתוכם ארבעה חוזרים בתשובה ושני חילונים.
בין השאר, הופיעה הלהקה לצד אהרן רזאל, דוד ד'אור, עמיר בניון ועוד.
ב-2013, לאחר פירוק הלהקה, התאחדו לצורך ביצוע השיר "ואהבת לרעך כמוך" באלבום "שמחת עולם" המאגד שירים שהלחין הרב יצחק גינזבורג. את האלבום הפיקו מוזיקלית נדב בכר ואורן צור.
איידהו (BB-42)

| --- | --- |
USS איידהו, 1927
USS איידהו, 1927
 תיאור כללי
 סוג אונייה:  אוניית מערכה
 צי:   צי ארצות הברית
 סדרה:  אוניות המערכה מסדרת ניו מקסיקו
 ציוני דרך עיקריים
 מספנה:  New York Shipbuilding Corporation 
 תחילת הבנייה:  20 בינואר 1915
 הושקה:  30 ביוני 1917
 תקופת הפעילות:  24 במרץ 1919 – 3 ביולי 1946 (27 שנים)
 אחריתה:  נמכרה לגריטה ב-24 בנובמבר 1947
 מלחמות וקרבות:  מלחמת העולם השנייה 
 מידות
 הֶדְחֶק:  סטנדרטי: 32,514 טון, מקסימלי: 33,530 טון
 אורך:  190 מטר
 רוחב:  29.69 מטר
 שוקע:  9.1 מטר
 נתונים טכניים
 מהירות:  21 קשרים
 גודל הצוות:  1,081 קצינים ומלחים
 טווח שיוט:  15,000 ק"מ
 הנעה:  טורבינות קיטור בהספק 32,000 כוחות סוס (24 מגה-וואט)
 אמצעי לחימה
 שריון:  חגורת השריון: 8–13.5 אינץ' (203–343 מ"מ)   ברבטות: 13 אינץ' (330 מ"מ)   צריחי התותחים: 18 אינץ' (457 מ"מ)   מגדל הניווט: 16 אינץ' (406 מ"מ)   שריון הסיפון: 3.5 אינץ' (89 מ"מ)
 חימוש:  12 תותחים בקוטר 14 אינץ' (356 מ"מ)   14 תותחים בקוטר 5 אינץ' (127 מ"מ)   4 תותחים בקוטר 3 אינץ' (76 מ"מ)   2 צינורות טורפדו בקוטר 21 אינץ' (533 מ"מ)
 
אוניית המערכה איידהו (BB-42), הייתה השלישית מסדרת ניו מקסיקו, והייתה הספינה הרביעית של צי ארצות הברית שנקראה על שם המדינה ה-43. היא נבנתה על ידי תאגיד בניית הספינות של ניו יורק בקמדן, ניו ג'רזי, הושקה ביוני 1917 ונכנסה לשירות במרץ 1919. היא הייתה חמושה בסוללה של 12 תותחי 14 אינץ' (356 מילימטרים) בארבעה צריחים בעלי שלושה תותחים, והייתה מוגנת בלוח שריון כבד, כאשר חגורת השריון הראשית שלה הייתה בעובי 13.5 אינץ' (343 מילימטרים).
איידהו בילתה את רוב שנות ה-20 וה-30 בצי האוקיינוס השקט, שם ערכה אימונים שגרתיים. כמו האוניות האחיות שלה, היא עברה מודרניזציה בתחילת שנות ה-30. באמצע 1941, לפני שארצות הברית נכנסה למלחמת העולם השנייה, נשלחו איידהו ואחיותיה להצטרף לסיורי הנייטרליות שהגנו על הספנות האמריקנית במהלך הקרב על האוקיינוס האטלנטי. לאחר שיפן תקפה את פרל הארבור ב-7 בדצמבר 1941, נשלחו איידהו ואחיותיה לאוקיינוס השקט, שם תמכה בפעולות אמפיביות באוקיינוס השקט. היא הפגיזה את הכוחות היפניים במהלך המערכות באיי גילברט ומרשל ובפיליפינים והפלישות לפלליו, איוו ג'ימה ואוקינאווה.
איידהו הייתה בין האוניות שנכחו במפרץ טוקיו כאשר יפן נכנעה רשמית ב-2 בספטמבר 1945. עם סיום המלחמה, הוצאה האונייה משירות ביולי 1946. היא נמכרה לגריטת ספינות בנובמבר 1947 ולאחר מכן פורקה.
תכנון

מיסיסיפי הייתה באורך כולל של 624 רגל (190 מטרים), רוחב של 97 רגל 5 אינץ' (29.69 מטרים) ושוקע של 30 רגל (9.1 מטרים). הדחק האונייה היה 32,000 טונות ארוכות (32,514 טונות) בתפוסה סטנדרטית ועד 33,000 טונות ארוכות (33,530 טונות) במעמס קרבי מלא. האונייה הונעה על ידי טורבינות קרטיס בעלות ארבעה צילינדרים ותשעה דוודי Babcock & Wilcox המופעלים על ידי נפט בדירוג של 32,000 כוחות סוס (24,000 קילוואט), שהעניקו לה מהירות מרבית של 21 קשרים (39 קמ"ש). לאונייה היה טווח שיוט של 8,000 מיילים ימיים (15,000 ק"מ) במהירות של 10 קשרים (19 קמ"ש). הצוות שלה מנה 1,081 קצינים ומלחים. בעת בנייתה, הותקנו לה שני תרני סריג עם צמרות נקודתיות עבור סוללת התותחים הראשית. חגורת השריון הראשית הייתה בעובי 8–13.5 אינץ' (203–343 מילימטרים), בעוד הסיפון המשוריין הראשי היה בעובי עד 3.5 אינץ' (89 מילימטרים). בצריחי תותחי הסוללה הראשיים היו חזיתות בעובי 18 אינץ' (457 מילימטרים) על ברבטות בעובי 13 אינץ' (330 מילימטרים). במגדל הניווט היו דפנות בעובי 16 אינץ' (406 מילימטרים).
האונייה הייתה חמושה בסוללה ראשית של 12 תותחי 14 אינץ' (356 מ"מ) /50 קליבר בארבעה צריחים בעלי שלושה תותחים על קו האמצע, ממוקמים בשני זוגות ירי-על לפני ומאחורי המבנה העילי. שלא כמו אוניות מערכה אמריקאיות קודמות עם צריחים משולשים, הצריחים הללו כללו שלושה קנים נפרדים, בכך שכל קנה יכול היה להתרומם באופן עצמאי. הסוללה המשנית כללה 14 תותחי 5 אינץ' (127 מ"מ) /51 קליבר המורכבים בקזמטים בודדים המקובצים במבנה העילי באמצע האונייה. בתחילה, האונייה הייתה אמורה להיות מצוידת ב-22 תותחים, אך חוויות בים הצפוני במהלך מלחמת העולם הראשונה הוכיחו כי התותחים הנוספים, שהיו ממוקמים בגוף האונייה, היו בלתי שמישים בשום מצב מלבד בים רגוע. כתוצאה מכך צופו הקזמטים כדי למנוע הצפה. הסוללה המשנית הוגדלה עם ארבעה תותחי 3 אינץ' (76 מ"מ)/50 קליבר. בנוסף, איידהו הרכיבה גם שני צינורות טורפדו בקוטר 21 אינץ' (533 מילימטרים), שקועים בגוף, אחד בכל צד רוחב.
תכנון > שינויים

החל משנת 1921, החל הצי להתקין מעוט על אוניות המערכה שלו, ואיידהו הייתה בין כלי השיט שקיבלו מעוט Mark II. איידהו עברה מודרניזציה רבה בתחילת שנות ה-30. הטורבינות המקוריות שלה הוחלפו בדגמי גיר חדשים שיוצרו על ידי וסטינגהאוס, והיא קיבלה שישה דוודים אקספרס שתוכננו על ידי לשכת ההנדסה. זה שיפר את הביצועים שלה למהירות מרבית של 22 קשר (41 קמ"ש; 25 מייל לשעה) מ-40,000 כוחות סוס (30,000 קילוואט). גם החימוש שלה תוקן, כאשר צריחי הסוללה הראשיים שונו כדי לאפשר הגבהה ל-30 מעלות, מה שהרחיב מאוד את טווח התותחים. שניים מתותחי ה-5 אינץ' הוסרו, והותקנו שמונה תותחי נ"מ בקוטר 5 אינץ'/25 קליבר. היא קיבלה תוספת של 2 אינץ' (51 מילימטרים) סיפון משוריין, וההגנה התת-ימית שלה שופרה. שני תרני הסריג הוסרו; במקום התורן הקדמי נבנה גשר מגדל כבד ובמקום התורן הראשי הוקם תורן עמוד תאורה. במהלך התקנת הגשר החדש היא הותאמה כאוניית דגל, שכללה תוספת של גשר דגל לאדמירל ומטהו. שינויים אלה הגדילו מאוד את ההדחק שלה, ל-33,420 טונות ארוכות (33,960 טונות) בתפוסה סטנדרטית ו-36,157 טונות ארוכות (36,737 טונות) במעמס מלא. הצוות שלה גדל באופן משמעותי, ל-1,443.
במהלך שיפוץ מ-14 באוקטובר עד 28 בדצמבר 1942, איידהו קיבלה סוללת נ"מ חדשה של 10 צריחים מרובעים של תותחי בופורס בקוטר 40 מ"מ (1.6 אינץ') ו-43 תותחי אורליקון בקוטר 20 מ"מ (0.79 אינץ'), אף על פי שהאורליקונים נוספו בשלבים. עד שהסתיים השיפוץ, היא נשאה רק 16 מהם, ו-11 נוספים נוספו בינואר 1943, ו-16 הנותרים נוספו בפברואר. בין 22 באוקטובר 1944 ל-1 בינואר 1945, איידהו עברה שיפוץ גדול נוסף, שכלל התקנה של עשרה תותחי 5 אינץ'/38 קליבר בצריחים בודדים דו-תכליתיים במקום תותחי 5 אינץ'/25 קליבר הישנים. היא גם קיבלה מכ"מים חדשים Mark 8 עבור מערכת בקרת האש הראשית של הסוללה.
היסטוריית שירות > תקופת בין המלחמות

השדרית של איידהו הונחה ב-20 בינואר 1915 בתאגיד לבניית ספינות של ניו יורק בקמדן, ניו ג'רזי. היא הושקה ב-30 ביוני 1917, ולאחר סיום עבודות האבזור, נכנסה לשירות בצי ב-24 במרץ 1919. זמן קצר לאחר מכן, האונייה החלה בשיוט הטלטלה שלה, ויצאה ב-13 באפריל למפרץ גואנטנמו, קובה, לפני שחזרה לניו יורק. שם, נשיא ברזיל, אפיטסיו פסואה, עלה על האונייה כדי לחזור לברזיל. הסיור החל ב-6 ביולי; איידהו הגיעה לריו דה ז'ניירו ב-17 ביולי, שם פסואה עזב את האונייה, והיא המשיכה לתעלת פנמה. היא יצאה למונטריי, קליפורניה, שם הצטרפה לצי האוקיינוס השקט בספטמבר. לאחר מכן, הצי ערך סדרה של אימונים וערך סקירה ימית ב-13 בספטמבר עבור הנשיא וודרו וילסון. איידהו אירחה את מזכיר הצי ג'וזפוס דניאלס ואת מזכיר הפנים ג'ון ב' פיין לסיור באלסקה, שהסתיים ב-22 ביולי.
איידהו חזרה לשגרת תרגילי הצי במהלך חמש השנים הבאות. אלה הוחזקו מול חופי צפון ודרום אמריקה, דרומה עד צ'ילה. האונייה גם נכחה במגוון טקסים בתקופה זו, כולל סקירה ימית עבור הנשיא וורן הארדינג בסיאטל ב-1923. צי האוקיינוס השקט אורגן מחדש כצי הקרב ב-1922. היא השתתפה בתרגילים גדולים מול הוואי ב-1925, ועזבה את קליפורניה ב-15 באפריל. התרגילים נמשכו עד 1 ביולי, ולאחר מכן יצאה איידהו לשייט לדרום האוקיינוס השקט. העצירות כללו את סמואה, אוסטרליה וניו זילנד. בזמן שחזרה מהוואי לקליפורניה, היא נשאה את קומנדר ג'ון רודג'רס, שנכשל בניסיונו להטיס מטוס ימי מקליפורניה להוואי. האונייה הגיעה לסן פרנסיסקו ב-24 בספטמבר. במשך שש השנים הבאות, איידהו התבססה בסן פדרו, שם היא המשיכה לנהל אימוני מוכנות, לסירוגין בין האוקיינוס השקט לים הקריבי.
ב-7 בספטמבר 1931, היא עזבה את סן פדרו למספנת הצי של נורפוק, שם עברה שיפוץ גדול שהחל לאחר הגעתה ב-30 בספטמבר. השיפוץ הממושך הסתיים ב-9 באוקטובר 1934, ולאחר השלמת שייט טלטלה נוסף באיים הקריביים, חזרה איידהו לסן פדרו, והגיעה ב-17 באפריל 1935. תמרוני הצי גדלו בתדירותם, במיוחד לאחר שהמתיחות החלה לעלות עם יפן על רקע מדיניות ההתפשטות שלה באסיה. באמצע 1940 הועבר צי הקרב מקליפורניה להוואי; איידהו הצטרפה לאוניות האחרות ב-1 ביולי. בשלב זה, פרצה מלחמת העולם השנייה באירופה, והולידה את הקרב על האוקיינוס האטלנטי. בתגובה, הנשיא פרנקלין ד' רוזוולט יזם את סיורי הנייטרליות כדי להגן על הספנות האמריקאית. ב-7 במאי 1941, אדמירל הרולד סטארק, ראש המבצעים הימיים, העביר את איידהו, אחיותיה מיסיסיפי וניו מקסיקו, נושאת המטוסים יורקטאון, ארבע סיירות קלות ושתי שייטות משחתות לאוקיינוס האטלנטי כדי לתגבר את סיורי הנייטרליות. איידהו עזבה את הוואי ב-6 ביוני, בדרך להמפטון רודס כדי להצטרף לסיורי הנייטרליות. בספטמבר, היא הוצבה בהוולפיורדור, איסלנד, והייתה שם כשיפן תקפה את פרל הארבור ב-7 בדצמבר.
צעירי קריית מלאכי

| --- | --- |
אין תמונה חופשית
 תקופת הפעילות:  1987–2011 (כ־24 שנים)
 סוגה:  מוזיקת פופ
 חברים
 אוסנת ז'נו, קרן קסירר אדרי, סימה עמר, אורן בר מיקי גבע
צעירי קריית מלאכי (נקראה גם: "דור שני") הייתה להקה ישראלית, שפעלה בין השנים 1987–2011. הלהקה נחשבה ללהקה שונה בנוף הישראלי של שנות ה-80 ויש שראו בשיריה תוכן מחאתי.
היסטוריה

הלהקה הוקמה בשנת 1987 על ידי יאיר רוזנבלום, אליו הצטרף גדי ענבר כבמאי וכותב השירים, כלהקה העירונית של העיר קריית מלאכי. הרעיון להקמת הלהקה עלה בעקבות הצלחת להקת הנוער צעירי תל אביב. לאורך השנים, התבססה הלהקה על מחזורים של בני נוער שהתחלפו מדי שנה.
לפיכך נערכו אודישנים לחברי המחזור הראשון של הלהקה על ידי יאיר רוזנבלום ובסיומם נבחרו 16 בני ובנות נוער שהפכו לחברי הלהקה. בני הנוער שנבחרו סיפרו לימים כי את הרעיונות לשיריהם היו מעלים יחד עם הצוות המוזיקלי בישיבות משותפות. לאחר הקמתה, החלה הלהקה להופיע על מגוון במות בארץ ומחוץ לה, במסגרת זאת ביצעה הלהקה את ההופעה הפותחת של פסטיבל ערד כאשר היה בשיא הפופולריות שלו.
הפריצה הגדולה של הלהקה התרחשה בשנת 1989, כאשר להקת "צעירי תל אביב" עזבה את פינתה המוזיקלית הקבועה בתוכנית "זהו זה!" ולהקת צעירי קריית מלאכי (שהוצגה בשם "דור שני") נקראה להחליפה. מקור שמה נבע מכך שרוב חברי הלהקה היו דור שני להורים שעלו ארצה בעיקר ממדינות צפון אפריקה.
לעומת להקת "צעירי תל אביב" שעסקה בעיקר בתוכן צעיר ובידורי, להקת "דור שני" עסקה בנושאים הנחשבים "כבדים" יותר כמו אפליה, קיפוח, עדתיות, פריפריה ואבטלה. בין שיריהם ניתן למצוא מספר להיטים שעוסקים בנושאים הללו כמו "אמא שלי ממרוקו", "אבא מובטל", "פושע צעצוע" ו"סינדרלה".
שירי הלהקה נחשפו רבות בתוכנית "זהו זה!", ובהתאם הוזמנה הלהקה להופעות רבות בעקבות התוכנית. יתר על כן נושאי השירים שלא היו נושא שיח מקובל קיבלו לפתע מקום בשיח ובתרבות השירה העברית.
לאחר עונה אחת סיימה הלהקה את ההשתתפות בתוכנית בעיקר משום שרוב חברי המחזור הראשון התגייסו, ונותרו בה נערות בלבד. באותה העת לתפקיד מנהל הלהקה נכנס רוני אבירם, בעת שניהל אבירם את הלהקה השתנו מעט נושאי השירים והתמקדות בפריפריה ועדתיות התחלפה בנושאי נוער כלל ישראלים. הופעה נוספת של הלהקה בטלוויזיה הייתה עם הקמתו של ערוץ 2 בסדרת הנעורים "דור חדש" בגילומם של חברי הלהקה.
לרגל חגיגות החמישים להקמת קריית מלאכי התאחדו ותיקי הלהקה למופע חד פעמי.
אבירם ניהל את הלהקה עד לשנת 2011, אז החליט ראש העירייה מוטי מלכה לסגור את הלהקה.
במהלך השנים חלק מבוגרי המחזורים של הלהקה ניסו להמשיך בתחום השירה והבידור בין היתר בלהקות צבאיות ומחוץ להן.
הערות שוליים

1 2  יאנה פבזנר, ‏"בכל שיחה חשוב לי לומר שאני מקריית מלאכי. אנחנו חייבים הרבה למקום הזה", באתר ‏מאקו‏, 14 בספטמבר 2016
↑  זהו זה | לקט "דור שני" צעירי קריית מלאכי, באתר כאן-תאגיד השידור הישראלי
↑  סטריאו ומונו, סטריאו ומונו, אתר הדיסקוגרפיה של המוסיקה הישראלית
↑  אמא שלה ממרוקו, באתר ynet, 26 באוקטובר 2006
| --- | --- |
בקרת זהויות :  NLI: 987011624243605171
אייק אמדי

| --- | --- |
אין תמונה חופשית
 לידה:  26 בנובמבר 1979 (בן 45) ניגריה 
 מדינה:  ניגריה, ארצות הברית 
 תקופת הפעילות:  מ-2008 
 מקום לימודים:  אוניברסיטת מיזורי  אוניברסיטת מיזורי – קנזס סיטי 
 פרופיל ב-IMDb
 
אייק אמדי (באנגלית: Ike Amadi; נולד ב-26 בנובמבר 1979) הוא שחקן ניגרי-אמריקאי.
הוא ידוע בעיקר כמדבב במספר משחקי וידאו ובייחוד את קולו של ג'קס בריגס ממשחקי "מורטל קומבט", את הנבל אטרוסיטוס מסדרת המשחקים "אי-צדק", ובמשחקו במשחקי הווידאו "Mass Effect",‏ Halo ו-"Mass Effect 3".
ביוגרפיה

אמדי נולד בניגריה ב-26 בנובמבר 1979 אך בגיל צעיר עבר עם משפחתו לגור בארצות הברית, שם למד. הוא סיים את לימודיו באוניברסיטת מיזורי-קנזס סיטי, אוניברסיטה שהיא חלק מאוניברסיטת מיזורי.
אמדי החל להופיע כמדבב במשחק הווידאו "World of Warcraft" משנת 2005 ומאז פעל בעיקר כמדבב משחקי וידאו שונים אך גם בסדרות טלוויזיה וסרטים.
פילמוגרפיה > קולנוע/טלוויזיה

| שנה | סרט | תפקיד | הערות |
| --- | --- | --- | --- |
| 2012 | Electric City | שונות | סדרת רשת |
| 2016 | שורשים | קריין |  |
| 2016-2018 | ציידי הטרולים | אנגור רוט, הבלש סקוט |  |
| 2017–2018 | וולטרון: המגן האגדי | המפקד ברנקו, מפקד ושומר גלרי |  |
| 2019–2021 | אהבה, מוות ורובוטים | סמל מחלקה, הקצין מנטוס |  |
| 2020 | אגדות מורטל קומבט: נקמתו של סקורפיון | ג'קס בריגס | סרט קצר |
| 2021 | מה אם...? | אובנג' |  |
| 2023 | אגדת ווקס מכינה | גרון שובר הכדור |  |
פילמוגרפיה > משחקי וידאו

| שנה | סרט | תפקיד | הערות |
| --- | --- | --- | --- |
| 2010 | סטארקראפט 2 | שונות |  |
| 2012 | Mass Effect 3 | ג'אויק, פרותיאן השישי, שונות |  |
| 2013 | Grand Theft Auto V | שונות |  |
| 2013 | Knack | קנאק |  |
| 2014 | Wolfenstein: The New Order | אסיר המחנה |  |
| 2017-2018 | Injustice 2 | אטרוסיטוס |  |
| 2017 | Middle-earth: Shadow of War | בראנור |  |
| 2018 | ספיידרמן | דייוויד אובדמי |  |
| 2019 | מורטל קומבט 11 | שאו קאהן, סירקס |  |
| 2019 | Tom Clancy's Rainbow Six Siege | וומאי |  |
| 2020 | ספיידרמן: מיילס מוראלס | אהרון דייוויס/פרוולר |  |
| 2021 | Apex Legends | סיר |  |
| 2023 | Starfield | המפקד קיבווי איקנדה |  |
| 2023 | מורטל קומבט 1 | גנרל שהאו |  |
| 2023 | ספיידרמן 2 | אהרון דייוויס |  |
| 2024 | Helldivers 2 | קצין דמוקרטיה |  |
הערות שוליים

↑  "Iké Amadi - Public Affairs Conference - Missouri State University". Archived from the original on 17 September 2021. Retrieved 11 August 2019
↑  "Ike Amadi (visual voices guide)". Behind The Voice Actors. Retrieved 11 March 2024. A green check mark indicates that a role has been confirmed using a screenshot (or collage of screenshots) of a title's list of voice actors and their respective characters found in its credits or other reliable sources of information
עטלף עיוור (שיר)

"עטלף עיוור" הוא סינגל של הזמר-יוצר הישראלי חנן בן ארי, אשר יצא לאור ב-9 במאי 2023. השיר נכתב על ידי בן ארי, והופק על ידי תומר בירן.
רקע וכתיבה

השיר נכתב והולחן על ידי חנן בן ארי והופק על ידי תומר בירן.
בן ארי סיפר שבתקופת כתיבת השיר הוא עבר משבר מסוים.
וידאו קליפ

לא פורסם וידאו קליפ מלא לשיר. בן ארי פרסם בערוץ היוטיוב שלו את האודיו הרשמי של השיר, ב-9 במאי 2023, בסמוך לצאת הסינגל. האודיו מציג בתוכו את עטיפתו של הסינגל ומילותיו של השיר.
הצלחה

במצעד השבועי של מדיה פורסט, בשבוע בו הסינגל יצא, הגיע השיר למקום ה-11, עם 57 השמעות בתחנות הרדיו בישראל. בשבוע שלאחר מכן, הגיע למקום הראשון עם 149 השמעות. הוא נשאר במקום הראשון גם בשבוע שלאחר מכן, עם 138 השמעות. גם בפלטפורמות הדיגיטליות זכה השיר להצלחה והגיע למקום השמיני במצעד היטליסט של מאקו.
גרסאות כיסוי

השיר זכה לגרסאות כיסוי, בהן גרסה של הזמר אייל גולן, יובל דיין, שלום למר ויובל טייב (בערבית).
במלחמת חרבות ברזל הוציא ארגון זק"א גרסת כיסוי בשם "אבא ענה לי" המכילה שיחה בין מתנדב זק"א שנמצא בחזית הלחימה לבנו הקטן שנשאר בבית, בביצוע חיים אוטמזגין, מפקד היחידות המיוחדות של זק"א וקצין במילואים בפיקוד העורף, ובנו יהונתן. גרסת כיסוי לשיר שביצע שאול גרינגליק בתוכנית הכוכב הבא לאירוויזיון 2024 ששודרה במהלך המלחמה, זכתה לתפוצה רבה בעקבות מותו של גרינגליק בלחימה בצפון רצועת עזה, 3 שבועות לאחר שעבר את שלב האודישנים ופרש מהתחרות כדי להשתתף בלחימה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 3 |  |
|  ישראל | היטליסט | 8 |  |
|  ישראל | העשירייה | 10 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | 24 |  |
|  ישראל | גלגלצ ו-ynet | 7 |  |
|  ישראל | כאן גימל וטיקטוק | 14 |  |
|  ישראל | היטליסט | 24 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | מדיה פורסט ישראל | 27 |  |
מיקומי שיא > הגרסה של איל גולן

|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | היטליסט | 33 |  |
הערות שוליים

1 2  "איך השיר הזה לא שלי?": אייל גולן בקאבר לחנן בן ארי, באתר ערוץ 7, 29 ביוני 2023
↑  אריאל פייגלין, שבוע שני ברציפות: 'עטלף עיוור' הוא השיר המושמע ביותר ברדיו, באתר ערוץ 7, 28 במאי 2023
↑   יובל דיין- עטלף עיוור |קאבר|, סרטון בערוץ "GoodMusic", באתר יוטיוב (אורך: 02:11)
↑   עטלף עיוור - שלום למר (קאבר), סרטון בערוץ "Shulem", באתר יוטיוב (אורך: 03:27)
↑  יובל טייב עטלף עיוור I يوڤال طيب خفاش اعمى Prod By David Bitan I, נבדק ב-2023-08-08
↑   אבא ענה לי | הדיאלוג של כל מתנדב זק"א עם בנו | חרבות ברזל 2023, סרטון בערוץ "ארגון זק"א", באתר יוטיוב (אורך: 03:49)
↑  שאול גרינגליק, מתמודד "הכוכב הבא", נפל בקרב בעזה, באתר ‏מאקו‏, 26 בדצמבר 2023
↑  מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
↑  המצעד השנתי הישראלי תשפ"ג, באתר גלי צה"ל, 14 בספטמבר 2023
↑  דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023
1 2  תוצאות המצעד השנתי 2023 של היטליסט, באתר מאקו
↑  מדיה פורסט - המצעד הישראלי השנתי לסיכום שנת תשפ”ד | Mysong By Media Forest, באתר www.mysong.co.il (באנגלית)
| חנן בן ארי |
| --- | --- | --- |
| דיסקוגרפיה • שירים | דיסקוגרפיה • שירים |  |
| אלבומי אולפן | איזון • לא לבד • יש כאן יותר מזה |  |
| אלבומי הופעה | Live 2022 • מופע הינדיקים |  |
| סינגלים | "ממך עד אליי" • "איזון" • "אמא אם הייתי" • "אדון הסליחות" • "החיים שלנו תותים" • "למה לנו לרדוף" • "לא לבד" • "תודה שאת" • "על משכבי" • "ויקיפדיה" • "מה אתה רוצה ממני" • "בשורות טובות" • "אלוף העולם" • "דור" • "שמש" • "אם תרצי" • "געגועים לבני אדם" • "שבורי לב" • "אמן על הילדים" • "חולם כמו יוסף" • "מקום" • "בסוף זה הלחן" • "חנניה" • "אלא בי" • "עטלף עיוור" • "מולדת" |  |
| שירים נוספים | "לילה טוב שון" • "חוץ מכדורגל" |  |
| ערכים קשורים | הרצל בן ארי • NMC • יוניסל |  |
| --- | --- |
בקרת זהויות :  MusicBrainz release group: 0352356e-c505-4afb-a2ee-7f59a190cade  MusicBrainz work: 456c9576-7c38-417c-8072-53eb93fe42f1
Songs of Faith and Devotion

Songs of Faith and Devotion (שירים של אמונה ומסירות) הוא אלבום האולפן באורך מלא השמיני של להקת המוזיקה האלקטרונית הבריטית דפש מוד, שהגיע לפסגת מצעדי האלבומים בבריטניה ובארצות הברית ובעוד למעלה מ-10 מדינות אחרות.
נכון ל-2006, האלבום מכר למעלה ממיליון יחידות מעותקיו בארצות הברית. במגזין המעריצים של הלהקה BONG צוין בגיליון אביב 1994 שהאלבום הגיע למקום ה-4 במצעד הישראלי, ובגיליון אחר צוין שהסינגל המוביל "I Feel You" הגיע  למקום ה-13 במצעד השירים הלועזיים.
היסטוריה

"Songs of Faith and Devotion" הוקלט במשך שמונה חודשים בווילה שכורה במדריד במהלך 1992. סטודיו ההקלטות הוקם במרתף עם שתי מערכות תופים, במרחבים שונים במטרה להשיג צלילים שונים. בכוונת הלהקה היה להקליט אלבום שונה מאלבומיהם הקודמים ולשנות דברים שונים בגישתם על מנת ליצור מוזיקה כפי שהם מסוגלים.
חברי הלהקה היו מודעים לכך שכתיבת האלבום בהתאם לשגרת אלבומיהם הקודמים תוביל לשעמום. גישה חדשה להקלטת האלבום הייתה הביצועים; בהקלטותיהם הקודמות הסתמכה הלהקה על המשכיות יותר מאשר על ההופעה. חברי הלהקה חשו שהם אינם מסוגלים להקליט את האלבום ביחד מפני שהם הרגישו שיישום הטכנולוגיה תהפוך את צלילי האלבום ליותר ספונטניים ואנושיים. בכוונתם הייתה ששירי האלבום יהיו משוחררים ופחות מתוכנתים.דבר זה הושג באמצעות שימוש בתוכנת המוזיקה Cubase.
בניגוד לאלבומים הקודמים של הלהקה, האלבום הכיל לראשונה מערכת תופים. זהו האלבום האחרון בו השתתף אלן ויילדר, שפרש ב-1995 מהלהקה. זוהי הפעם הראשונה (והיחידה) שבה חברי הלהקה מופיעים על עטיפת האלבום.